****

 **JUDEŢUL BRAŞOV**

 **COMUNA AUGUSTIN**

Str. Lungă nr. 238, AUGUSTIN, cod 507151, Tel/fax: 0374-279816

www.primariaaugustin@yahoo.com

 **CONSILIUL LOCAL**

 **HOTĂRÂREA NR.11 DIN.11.03.2024**

**Privind aprobarea modalităţii de atribuire a păşunii , a Caietului de Sarcinii şi a Regulamentului privind păşunatul în comuna Augustin**

 **Consiliul Local al Comunei Augustin, întrunit în ședința ordinară din data de 11.03.2024**

**Având în vedere ;**

Proiectul de hotărâre nr.11/05.03.2024

Referatul de aprobare nr. 695/05.03.2024

Raportul de specialitate nr.620/27.02.2024 pentru aprobarea unor măsuri privind păşunatul în comuna Augustin

 **În baza prevederilor:**

- art.9, alin.(1) şi alin.(3) și art. 14, alin. (1), (2) din O.U.G. nr. 34/2013 privind organizarea, administrarea şi exploatarea pajiştilor permanente şi pentru modificarea şi completarea Legii fondului funciar nr.18/1991, aprobată, cu modificările şi completările ulterioare;

- HG 1064/2013 privind aprobarea Normelor metodologice pentru aplicarea OUG nr. 34/2013,

- Ordonanta nr. 2/2001, actualizata 2016, privind regimul juridic al contraventiilor

- Ordinul MADR nr. 544/2013 privind metodologia de calcul al încărcăturii optime de animale pe hectar de pajişte

- Ordinul nr. 407/2013 al MADR şi MDRAP pentru aprobarea contractelor - cadru de concesiune şi închiriere a suprafeţelor de pajişti aflate în domeniul public/privat al comunelor, oraşelor, respectiv al municipiilor

- Codului Civil,

- art. 33 a Legii fondului funciar nr. 18/1991, republicată, cu modificările şi completările ulterioare

- art. 23 alin. (1) lit. „b”, alin. (2) şi (3) din Legea vânătorii şi a protecţiei fondului cinegetic nr. 407/2006;

- Legea vănătorii și a fondului cinegetic, nr. 149/2015, art.23, alin. 1, lit. c;

- HCJC Brașov nr. 380/2021 privind stabilirea preţurilor medii ale produselor agricole pentru anul fiscal 2015, în vederea stabilirii venitului net din cedarea folosinţei bunurilor, conform art. 62 şi 63 din legea nr. 571/2003 privind Codul Fiscal

**În temeiul prevederilor:**

În temeiul art. 129 ,art. 136, art. 139 alin.(1), alin.(3),lit.c) și alin.(5) și art. 196 alin.(1), lit.a) din Ordonanța de Urgență a Guvernului nr.57/2019 privind Codul administrativ,cu modificările și completările ulterioare;

**Consiliul Local al Comunei Augustin:**

 **HOTĂRĂSTE:**

**Art. 1.** Păşunatul în comuna Augustin în anul 2024 se desfăşoare între 24. Aprilie și 30 octombrie.

(2) Păşunatul în afara perioadei stabilite , este interzisă.

**Art. 2**. Se aprobă închirierea prin licitaţie publică, pe o perioadă de 7 ani, a următoarelor trupuri de păşune, situate în comuna Augustin astfel:

-Pășunea Greșul% Claia-Pălășanului,în suprafaţă de 34.5ha,Pășunea Greșului% Olt-Dig%în suprafaţă de 8,80ha, Claia-Pălășanului% Olt-Dig% de16.70ha (identificate) așa cum rezultă din datele cadastrale și schita anexată.

**Art. 3.** Nivelul minim al prețului concesiunii/închirierii – conform O.U.G. Nr. 34/2013 Legea Nr. 18/1991 - se calculează prin diferența valorii lucrărilor de îmbunătățire ce sunt prevăzute în amenajamentul pastoral și prețul masei verzi prevăzut în Hotărărea Consiliului Județean Brașov Nr.30/2024, unde prețul masei verzi ( iarbă) este de 0,08 lei/kg, iar valoarea lucrărilor de îmbunătățire reîmpărțit la hectar este



 **Art. 4.** Valoarea minimă a închirieri este de **479 lei/Ha**

**Art. 5.** Se aprobă **Caietul de sarcini** care va sta la baza desfăşurării licitaţiei, conform **anexei nr. 1 .**

**Art.** **6.** Valoarea de achiziție a **Caietului de sarcini** este de **100 lei.**

**Art.7.**Se aprobă **Regulamentul** privind organizarea păsunatului precum si exploatarea păsunilor proprietatea comunei Augustin,conform **anexei 2.**

**Art. 8 . C**apacitatea de încărcare cu animale a păşunilor este cea prevăzută în Ordinul MADR nr. 544/2013 privind metodologia de calcul al încărcăturii optime de animale pe hectar de pajişte.

 **Art. 9.** Modelul contractului de închiriere ce se va încheia cu ofertantul declarat câştigător este cel aprobat prin Ordinul comun al Ministrului Agriculturii şi Dezvoltării Rurale şi a Ministrului Dezvoltării Rurale şi administraţiei publice nr. 407/2051 din 2013 pentru aprobarea contractelor-cadru de concesiune şi închiriere a suprafeţelor de pajişti aflate în domeniul public privat al comunelor,oraşelor, respectiv municipiilor.

**Art. 10.** Se desemnează comisia de evaluare a ofertelor pentru închirierea trupurilor de păşune situate în comuna Augustin având următoarea componenţă nominală:

* Preşedinte – viceprimar , Mondoc Gheorghe
* Membru: - secretar general , Garcea Gheorghe Mircea
* Membru: - consilier superior compartiementul agricol , Szasz Levente
* Membru: - consilier superior compartimentul asistenţă socială , Denes Emese
* Membru – consiler superior compartimentul stare civilă , Pălășan Adriana
* Membru: consilier local , Criangă Ioan
* Membru: consilier local , Cocoraș Lazăr
* Membru supleant – consiler primar Boghor Darius Alexandru

**Art.11.** Constatarea contraventiilor si aplicarea sanctiunilor contraventionale prevazute in prezenta hotarare se face de catre primar și de persoanele imputernicite prin prezenta hotărâre în baza **Regulamentului** aprobat conform Anexei 2.

 **Art.12.** Se desemnează comisia zoopastorală de supravegere şi a îndeplinirii prevederilor Regulamentului și de aplicăre a contravențiilor stipulate în prezentul regulament în cazul încălcări acestora.

 Viceprimar- președintele comisiei

 Consilier superior (compartiment agricol)- membru

 Consilier primar- membru

 Consilier(Consiliu Local)- membru

 Consilier(Consiliu Local)- membru

 Secretar general- membru supleant

Comisia va funcționa în condiția prezenței a cel puțin 3 membrii , se va completa nr. impar cu membrul supleant în cazul lipsei unuia dintre membrii comisiei.

**Art. 13.** Anexele nr. 1 și 2 fac parte integrantă din prezenta hotărâre.

**Art.14.** Cu data intrării în vigoare a prezentei, Hotărârea nr. 10/2017 nu mai produce efecte.

 **Art.15.**Cu aducerea la îndeplinire a prezentei hotărâri, precum şi cu organizarea închirierii prin licitaţie a păşunilor se însărcinează Primarul , viceprimarul împreună cu membrii comisiei.

 **Art.16**. Prezenta hotărâre se comunică, prin intermediul secretarului general al comunei Augustin, în termenul prevăzut de lege și se aduce la cunoștință publică prin afișarea la sediul primăriei, precum și pe pagina de internet.

**Președinte de ședință Secretar general comună**

Criangă Ioan Garcea Gheorghe Mircea

\***Adoptată cu: ......voturi pentru, .....împotrivă ,.......abținere**